CELEX: 32014D0849
Language: fi
Date: 2014-11-26 00:00:00
Title: 2014/849/EU, Euratom: Komission täytäntöönpanopäätös, annettu 26 päivänä marraskuuta 2014 , luvan antamisesta Saksan liittotasavallalle käyttää toissavuotta edeltäviä tilastoja ja olla ottamatta huomioon eräitä liiketoimiluokkia tai käyttää eräitä likimääräisiä arvioita arvonlisäverosta kertyvien omien varojen perusteen laskemiseksi tehdyn päätöksen 90/179/Euratom, ETY muuttamisesta (tiedoksiannettu numerolla C(2014) 8931)

28.11.2014   
            
            
               FI
            
            
               Euroopan unionin virallinen lehti
            
            
               L 343/43
            
         KOMISSION TÄYTÄNTÖÖNPANOPÄÄTÖS,
   annettu 26 päivänä marraskuuta 2014,
   luvan antamisesta Saksan liittotasavallalle käyttää toissavuotta edeltäviä tilastoja ja olla ottamatta huomioon eräitä liiketoimiluokkia tai käyttää eräitä likimääräisiä arvioita arvonlisäverosta kertyvien omien varojen perusteen laskemiseksi tehdyn päätöksen 90/179/Euratom, ETY muuttamisesta
   
      
         (tiedoksiannettu numerolla C(2014) 8931)
      
   
   (Ainoastaan saksankielinen teksti on todistusvoimainen)
   
      (2014/849/EU, Euratom)
   
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan atomienergiayhteisön perustamissopimuksen,
   ottaa huomioon arvonlisäverosta kertyvien omien varojen lopullisesta yhdenmukaisesta kantomenettelystä 29 päivänä toukokuuta 1989 annetun neuvoston asetuksen (ETY, Euratom) N:o 1553/89 (1) ja erityisesti sen 6 artiklan 3 kohdan toisen luetelmakohdan,
   on kuullut omien varojen neuvoa-antavaa komiteaa,
   sekä katsoo seuraavaa:
   
               (1)
            
            
               Neuvoston direktiivin 2006/112/EY (2) 284 artiklan mukaan Saksa voi jatkaa asteittaisia verohelpotuksia, jos se on käyttänyt neuvoston direktiivin 67/228/ETY (3) 14 artiklassa säädettyä mahdollisuutta; kyseiset liiketoimet on otettava huomioon määritettäessä arvonlisäverosta kertyvien omien varojen perustetta.
            
         
               (2)
            
            
               Saksa pyysi 29 päivänä huhtikuuta 2014 päivätyssä kirjeessään (4) asteittaisia verohelpotuksia koskevan luvan poistamista, koska se ei enää anna asteittaisia verohelpotuksia pienille yrityksille.
            
         
               (3)
            
            
               Sen vuoksi komission päätöstä 90/179/Euratom, ETY (5) olisi muutettava,
            
         ON HYVÄKSYNYT TÄMÄN PÄÄTÖKSEN:
   1 artikla
   Poistetaan päätöksen 90/179/Euratom, ETY 3 artiklan ensimmäisestä kohdasta sanat ”kuudennen direktiivin 24 artiklan 2 kohdan mukaisesti myönnetyn asteittaisen verohelpotuksen vuoksi kantamatta jääneen veron laskemiseksi ja”.
   2 artikla
   Tämä päätös on osoitettu Saksan liittotasavallalle.
   
      Tehty Brysselissä 26 päivänä marraskuuta 2014.
      
         
            Komission puolesta
         
         Kristalina GEORGIEVA
         
            Varapuheenjohtaja
         
      
   
   
      (1)  EYVL L 155, 7.6.1989, s. 9.
   
      (2)  Neuvoston direktiivi 2006/112/EY, annettu 28 päivänä marraskuuta 2006, yhteisestä arvonlisäverojärjestelmästä (EUVL L 347, 11.12.2006, s. 1).
   
      (3)  Toinen neuvoston direktiivi 67/228/ETY, annettu 11 päivänä huhtikuuta 1967, jäsenvaltioiden liikevaihtoverolainsäädäntöjen yhdenmukaistamisesta, yhteisen arvonlisäverojärjestelmän rakenteesta ja soveltamissäännöistä (EYVL 71, 14.4.1967, s. 1303/67).
   
      (4)  Ares(2014)1340946.
   
      (5)  Komission päätös 90/179/Euratom, ETY, tehty 23 päivänä maaliskuuta 1990, luvan antamisesta Saksan liittotasavallalle käyttää toissavuotta edeltäviä tilastoja ja olla ottamatta huomioon eräitä liiketoimiluokkia tai käyttää eräitä likimääräisiä arvioita arvonlisäverosta kertyvien omien varojen perusteen laskemiseksi (EYVL L 99, 19.4.1990, s. 28).